To måneder efter den første fjernbus fra Aalborg til København under navnet Kombardo Expressen kørte fra den nordjyske hovedstad med retning mod den nationale, bliver der nu sat ekstra busser og nye afgange ind i planen. Det var den 17. maj at den første Kombardo-bus, der skabt som et samarbejde medllem Molslinken og Herning Turist, kørte fra Aalborg til København - via Aarhus Havn og Molslinjen naturligvis. Og siden da er det gået hurtigt. - Ruten har haft tårnhøj belægning, så allerede nu er Herning Turist klar til at sætte ekstra og større busser ind”, forklarer Molslinjens kommercielle direktør, Jesper Skovgaard. Fra start af havde Kombardo Expressen fra Aalborg afgange torsdag, fredag, lørdag, søndag og mandag. Men på grund af de mange passagerer sætter man nu busser ind om tirsdagen og onsdagen også - altså vil der fremover være afgange med Kombado Expressen alle ugens dage. Alt i alt vil der hver uge være 28 afgange fra Aalborg. Kombardo Expressen blev "født" i sommeren 2017. Fra starten af kunne man kun stige på i Aarhus, men i foråret 2018 blev ruten så udvidet, så Aalborg også blev en afgangs- og ankomstby. Siden starten er over 250.000 passagerer blevet fragtet over Kattegat med Molslinjens busser. Se et TV-indslag fra da den nye rute blev indviet

Opsummering:
Molslinjens direkte bus fra Aalborg til København er så populær, at man nu øger antallet af afgange.